
ROMÂNIA
JUDEŢUL BIHOR
MUNICIPIUL MARGHITA
             CONSILIUL LOCAL AL MUNICIPIULUI MARGHITA 

Proiect de hotărâre
privind aprobarea închirierii  spațiului în suprafață de 26,51 mp din imobilul- clădire, înscrisă în C.F.100017-C1-U8 Marghita , situată pe str. Crișan nr.1, către Partidul Național Liberal –Organizația Marghita

Analizând temeiurile juridice, respectiv:
- art. 15 lit. a) din Legea 50/1991, privind autorizarea executării lucrărilor de construcții,   republicată;
- art. 26 (1)  din Legea nr.334/2006 privind finanțarea activității partidelor politice și a campaniilor electorale;
- art. 129 alin. (2) lit. c), și art.297  alin. (1) din O.U.G.nr. 57/2019 privind Codul administrativ, cu modificările și completările ulterioare;   
Ținând cont de:
- referatul de aprobare înregistrat cu nr. 1958 din 22.02.2024,
- raportul de specialitate înregistrat cu nr. 1959  din 22.02.2024 întocmit la Compartimentul urmărire contracte ,  
- extras de Carte funciară colectivă nr. 100017-C1-U8 Marghita, 
- avizul favorabil al Comisiei buget finanțe și administrare a domeniului public și privat și al Comisiei juridice, dezvoltare regională , integrare europeană , cooperare transfrontalieră,
În temeiul prevederilor art. 139 alin. (1) și alin. (3) lit. g) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,
Primarul Municuipiului Marghita  propune următorul

Proiect de hotărâre

Art.1   Se aprobă închirierea spațiului în suprafeță de 26,51 mp. din cadrul clădirii situată pe str. Crișan nr.1, etaj, proprietate publică a Municipiului Marghita înscrisă în CF.nr. 100017 – C1-U8 Marghita, suprafață constituită din 15,86 mp, respectiv 2,05 mp și cota parte de 8,6 mp din spațiul comun:casa scării, hol, grup sanitar, către Partidul Național Liberal (PNL) – Organizația Marghita, în vederea desfășurării activității specifice partidului.
 
Art.2  Se încredințează Compartimentul juridic pentru  procedura de încheiere a contractului  de concesiune pe durata existenței partidului ca organizație în Municipiul Marghita,începând cu data de 1  martie 2024.
 
Art.3  Plata chiriei  pentru anul 2024 este de 1,70 lei/mp/ lună, conform Hotărârii Consiliului Local nr.  87 din 27.04.2023 .  Valoarea chiriei  va fi modificată anual conform hotărârilor consiliului local în funcţie de indicele de inflaţie. Chiria va putea fi compensată cu cheltuielile efectuate de chiriaș pentru reabilitarea spațiului, daca este cazul, pe baza unui deviz de lucrări însușit de compartimentul de specialitate – Direcția tehnică. 

Art.4 La  încetarea activității, ca urmare a reorganizării, autodizolvării sau dizolvării pronunțată prin hotărâri definitive ale instanțelor judecătorești, partidul politic este obligat să predea Municipiului Marghita , în termen de 30 de zile, spațiile pe care le-a deținut cu contract de închiriere.
 
Art. 5 Prezenta hotărâre se comunică cu :   Instituția Prefectului Județul Bihor, primarul Municipiului Marghita, Partidul Național Liberal (PNL)  –Organizația Marghita , compartimentul juridic, compartimentul urmărire contracte, publicare pe site-ul instituției la secțiunea Monitorul Oficial local, la dosar. 
 
 
 
Inițiator proiect:
Primarul Municipiului Marghita
Marcel-Emil SAS-ADĂSCĂLIȚII
Avizează pentru legalitate:
Secretarul General al Municipiului Marghita
Cornelia DEMETER

